He sunt ecclesie Matiscensis que in precarias olim fuerunt date: fratres Patriciacensis monasterii tenent IIIIOR, Salornacum, Tagisiacum, Sanctum Marcellinum, Sanctum Quintinum; Bernardus (et) Walterius et Leotaldus, filius Bernardi, habuerunt precariam de ecclesia de Crais per domnum Letbaldum episcopum; Gauslenus episcopus dedit ecclesiam de Sancto Eptadio Ansedeo, in beneficium, et suus homo inde effectus est; Ado episcopus dedit ecclesiam de Vinciaco, cum Sancto Clemente, et ecclesiam de Madriaco et de Colingias in beneficium Hugoni comiti, per deprecationem Lamberti patris sui, pro uno calice aureo quem ipse Lambertus reddidit Sancto Vincentio; Ansedeus, filius Ansedei, tenet medietatem de ecclesia de Genoliaco in beneficium de Walterio episcopo, aliam medietatem tenuit Wicardus in precaria; Arleyus, pater Walterii, tenuit ecclesiam de Saviniaco et de Vallis et de Curtilis, et postea Letbaldus episcopus dedit eas fratri suo Bernardo; Elgaudus et filius ejus Rotbertus habuerunt ecclesiam de Sancto Martino et Sancto Nicetio de Burnant in precariam; Humbertus habuit precariam, et uxor ejus Umbergia, de ecclesia de Sailiaco; Elgaudus habuit precariam de ecclesia Sancti Simphoriani; Reotbertus et Livo habuerunt precariam de ecclesia de Busciaco, et postea Siminus illis abstulit; episcopus Matiscensis dedit fratribus de Sancto Johanne de Prato ecclesiam Sancti Andree, et aliam de Cirgos Witselina habet, et precariam filia Wichardi de ecclesia de Brigia Sancti Quintini; Rotbertus, pater natalis, habuit precariam de ecclesia de Tasiaco; Warulfus tenuit de dono Gausleni episcopi ecclesiam de Prisciaco, et aliam de Athenaco; Johannes episcopus fecit precariam Tedberto et filio ejus Uduldrico de ecclesia Floriaci et medietatibus ecclesiarum Oratorii et Genoliaci; alias medietates habuit Wichardus per precariam, et sunt omnes de communione canonicorum Sancti Vincentii; Rotbertus, clericus de Patriciaco, habuit precariam de ecclesia Sancti Martini que est juxta Sedriacum castrum; Roclenus, clericus de Branceduno, habuit precariam de ecclesia de Colongias; mater Bosonis habet precariam de ecclesia que dicitur Villa Urbana et de terris ad eam pertinentibus.